สวัสดีค่ะ แม่อายุ79ย่าง80เป็นความดันโลหิตสูงมาหลายปีแล้ว รับทานยาลดความดันLosacar50 50mg.จากคลีนิคบัตรทองแถวบ้านประจำต่อเนื่อง วันละ1เม็ดหลังอาหารเช้าเท่านั้น ดิฉันอยากให้แม่ได้ทานอาหารเสริมอย่าง น้ำมันปลา(fish oil) ด้วยจะได้หรือไม่คะ ??? (แม่ก็มีโคเลสเตอรอลอยู่ด้วย) หากทานได้_ควรทานพร้อมยาลดความดันได้หรือไม่คะหรือควรทานช่วงเวลาไหนแทน ??? และกี่เม็ดได้คะ ขอบสำหรับคำตอบล่วงหน้านะคะคุณ
สวัสดีค่ะ โดยทั่วไปอาหารเสริมอย่างน้ำมันปลาไม่ได้มีผลต่อระดับยาลดความดันโลหิตนะคะ สามารถรับประทานร่วมกันได้ หรือรับประทานตามที่ฉลากยาแนะนำค่ะแต่ในแง่ระดับไขมันคลอเลสเตอรอล น้ำมันปลาที่เป็นอาหารเสริมที่จำหน่ายทั่วไปไม่ได้มีผลต่อการเพิ่มหรือลดไขมันคลอเลสเตอรอลในเลือดคนไข้อย่างชัดเจนนะคะ ดังนั้นยังแนะนำให้ควบคุมอาหาร และหากระดับไขมันยังสูงจะแนะนำให้ใช้ยาลดไขมันเป็นหลักค่ะโดยทั่วไปแนะนำคนไข้ที่มีความดันโลหิตสูงให้ควบคุมอาหาร โดยลดปริมาณเกลือโซเดียมในอาหารค่ะสามารถอ่านเพิ่มเติมได้ที่นี่ค่ะส่วนกรณีที่มีไขมันคลอเลสเตอรอลสูงจะแนะนำให้ควบคุมของผัด ของทอด เครื่องในสัตว์ อาหารทะเล รวมถึงการออกกำลังกายอย่างสม่ำเสมอนะคะ.สามารถอ่านเพิ่มเติมได้ที่นี่ค่ะ